钦定古今图书集成/明伦汇编/氏族典/第189卷 > 萧益
## 钦定古今图书集成/明伦汇编/氏族典/第189卷 > 萧益

按《十国春秋》，南汉萧益，故唐相仿之孙也。大有初，累
官崇文使。时交州乱，皎公羡与吴权相攻，高祖欲乘
其乱取之，命子弘操为交王，将兵救公羡。益曰：“吴权
桀黠，诚未可轻。今霖积旬，海道险远，大将当持重，多
用乡导，然后可进，否则兵未戢也。”高祖不听，弘操果
败死。未几，高祖病革，与右仆射王翷谋出秦、晋二王
于外，而立第五子弘昌，制命将行矣。会益入问疾，高
祖告之故。益谏曰：“立嫡以长。”由是殇帝卒得立。